dagboek nota Archives - Ons wyntjie
Category Archives: dagboek nota
We Luv Wine fees @ Cape Gate
August 22, 2014 dagboek nota, nuusCape Gate, dagboek nota, kaapstad, Pebbles project, We Luv Wineadmin
Wynliefhebbers kan interessante nuwe smake ontdek by hierdie naweek se Cape Gate Wynfees op Vrydag 22 Augustus van 17h00-21h00 en Saterdag, 23 Augustus van 12h00-18h00.
Spier Wyne stel hulle nuwe Chardonnay/Pinot Noir bekend en Blaawklippen Wingerde sal hulle “Before & After” Liquer and van hulle Grappa’s and Schnapps te proe aanbied. Calitzdorp se De Krans is daar met hulle Port en wyne van ongewone Portuguese druifsoorte. Villiera Wyne is trots op hulle nuwe verpakking en sal stil en vonkelwyne op die skou vertoon.
Eetgoed soos Biltong, Kaas, Olywe, Olyf-olie en Sjokolade word uitgestal en kan gekoop word, terwyl kosstalletjies beskikbaar is vir honger feesgangers. Gemaklike sitplekke word geskep waar feesgangers iets ligs kan eet, saam met ‘n glasie
Die wynplase wat deelneem is Ayama Wyne, Beau Belle Wyne, Blaauwklippen Wingerde, De Krans, Domaine Tropez, Du Toitskloof Kelder, Eerste Hoop Wyne, Groenland, Mount Vernon, Koelenhof Wynkelder, Lanzerac, L’Avenir Stellenbosch, Oranje Rivier Kelder, Perdeberg Wyne, Raka, Rhebokskloof, Ruitersvlei, Vergenoegd Wynlandgoed, Villiera Wyne, Yonder Hill Wyne en Zevenwacht.
Vanjaar is “The Pebbles Project” die welsynsorganisasie wat gaan baat by die fees. Die organisasie is baie bekend in die wynbedryf en konsentreer daarop om hulp en opleiding te verleen aan minderbevoorregte kinders, en veral diesulkes wat deur alkoholmisbruik geraak word.
Kaartjies: R50 pp (wat ‘n Cape Gate wynglas en proeboekie insluit). Vooraf te koop by www.plankton.mobi asook by die fees-ingang elke dag.